बिहार के भ्रष्ट अधिकारी अवुरी कर्मचारी के चेतावत नीतीश कुमार कहले कि, याद रहे कि भ्रष्ट लोग प सरकार के खास नज़र बा। एसडीओ, डीएसपी अवुरी सीओ के गिरफ्तार होखत लोग देख चुकल बाड़े।
नीतीश कुमार अपना खास अंदाज़ में अधिकारी अवुरी कर्मचारी के भ्रष्टाचार से दूर रहे के सलाह देत कहले –"एने-ओने मत करीं। बस आपन काम ठीक से करत रहीं। सरकार छठवाँ वेतन आयोग के लागू कईले बिया, सातवाँ के भी लागू करी।"
अधिकारी अवुरी कर्मचारी के चेतावत मुख्यमंत्री कहले –"बहुत अयीसन लोग बाड़े, जीनिकर बिना दु नंबर के कमाई के मन ना लगेला। ... लेकिन ऊपर (मरला के बाद) का लेके जाईब? कफन में त जेब ना होखेला। नाजायज कमाई कामे ना आवे। ... इ एगो बेमारी ह ... हीरा से पेट ना भरे, हीरा खईला प मर जाईब।"
शुक्रवार के पटना के मौलाना मजहरुल हक ऑडिटोरियम में "विकसित बिहार के सात निश्चय" योजना के शुभारंभ करत नीतीश कुमार कहले कि, "हम जब तक जनता के बीच में ना जानी, तब तक हमरा कुछूओ समझ में ना आवेला। हमार आदत ह कि जब तक हम कवनों काम के खुद ना देख लेवेनी तब तक संतोष ना होखेला।"
उ कहले कि, "चुनाव के समय जनता के से कईल वादा प सरकार बनला के बाद काम शुरू हो गईल बा। सात निश्चय महागंठबंधन के कार्यक्रम के हिस्सा रहे। जब जनादेश मिलल बा त ओकरा के पूरा करे के काम शुरू क दिहल बा। एकरा के समय सीमा के भीतर पूरा करे के बा।"
मुख्यमंत्री कहले कि, गली-नाली के पक्का करे वाली योजना के काम चलता। राज्य के 29 प्रतिशत इलाका के एकरा के ए साल पूरा क लिहल जाई। बड़े-बड़े गांव के संगे-संगे छोटे-छोटे टोला बा। टोला प अनुसूचित जाति, महादलित जईसन समाज के लोग रहेले। सभका के बारहमासी सड़क से जोड़ल जाई। जहां सड़क बनी उहाँ के लोग कईसन महसूस करतारे, इ हम खुद जाके देखल चाहतानी।
अधिकारी लोग के ए योजना प खास ध्यान देवे के सलाह देत नीतीश कुमार कहले कि, कवनों घर छूटे के ना चाही, ना त 2019 में वोट मांगे गईला प लोग एकर बात करीहे।
छठ पूजा के निश्चय यात्रा के शुरुआत करे के घोषणा करत नीतीश कहले कि, "शराबबंदी के बाद लोग के कईसन लगता अवुरी लोग के कवना तरह के परेशानी होखता, एकर जानकारी हम खुद गांव-गांव में जाके लेब, पाता करब कि कवन बदलाव भईल बा।"
bho_Deva bho_Deva bho_Deva bho_Deva bho_Deva bho_Deva bho_Deva bho_Deva